Komandi tveir dagarnar er javnstøða millum kynini á breddanum í Havn: Í morgin, týsdagin 11. juni er forkunnugt Barbershop tiltak í Öström í Havn. Tiltakið, sum ber heitið:” Menn og dreingir fyri javnstøðu millum kynini”, hevur til endamáls at eggja monnum og dreingjum at vera við til at fáa javnvág í millum kynini. Kendi amerikanski granskarin og fyrilestrahaldarin, Gary Barker, fer at leiða Barbershop tiltakið, sum byrjar klokkan 13.00, tá Aksel V. Johannesen, løgmaður setir dagin. Fleiri spennandi framløgur eru á skránni, eins og bólkakjak og sofaprát. Mikumorgunin 12. juni kl. 8.00 heldur ráðstevnan fram í Smæruni í Havn undir heitinum” Javnrættindi millum kynini við hús og á arbeiðsplássinum”. Fyrilestrahaldarar úr Íslandi, Litava og Føroyum fara at leggja fram granskingarúrslit og góðar royndir at fáa betri úrslit við at leggja dent á javnstøðu, bæði á arbeiðsplássum og við hús. Til ber at lesa meira um tiltøkini her: www. barbershopconference. fo Tilmelding er steðgað, men um so er, at onkur hevur hug at koma til annan ella báðar dagarnar, ber framvegis til at senda eini boð til: jeb @ amr. fo Almannamálaráðið Ráðstevnan verður skipað undir vernd av íslendska formansskapinum í Norðurlendska ráðharraráðnum, sum samstarv millum íslendska Forsætismálaráðið og Almannamálaráðið í Føroyum.